Nóg ŉ aanval by Malmesbury in Wes-Kaap | Maroela Media
Malmesbury in die Wes-Kaap. (Foto: Facebook)
Die polisie is op soek na drie gewapende aanvallers wat Maandag in die vroeë oggendure op ŉ kleinhoewe naby Malmesbury toegeslaan het.
Dit is die tweede aanval die afgelope naweek in dié distrik.
Sers. Noloyiso Rwexana, polisiewoordvoerder, het gesê die jongste voorval het vanoggend omstreeks 03:00 plaasgevind.
“Volgens die beskikbare inligting het die slagoffer en sy vrou gelê en slaap toe hy ŉ geluid by die voordeur gehoor het,” het Rwexana gesê.
Die man het hoofbeserings tydens die voorval opgedoen, het Rwexana gesê.
“Die verdagtes het te voet van die toneel gevlug en is nog op vrye voet.”
Maroela Media het Sondag berig ses mense is in hegtenis geneem in verband met ŉ rooftog in dieselfde omgewing, danksy die vinnige reaksie van polisiebeamptes.
Lt.kol. Andrè Traut, polisiewoordvoerder, het gesê polisielede het Saterdag omstreeks 19:45 gereageer op ŉ klag van ŉ huisroof op ŉ plaas in die gebied. “Sewe gewapende verdagtes het ŉ pa en sy twee seuns, onderskeidelik 17 en 20 jaar oud, by hul huis oorval en aangeval. Hulle het met persoonlike besittings van die toneel gevlug.”
Die polisie het ses vermeende betrokkenes kort daarna sowat 3 km van die toneel aangekeer. Hulle is tussen 23 en 27 jaar oud.
Traut het gesê die polisie is op soek na ŉ sewende persoon wat steeds op vrye voet is.
Ian Cameron, hoof van gemeenskapsveiligheid by AfriForum, het gesê die organisasie sien beslis ŉ toename in die getal voorvalle in dié gebied.
Sal graag wil weet waar die kleinhoewe geleë is. Dit raak alhoe erger omdat Malmesbury naby geleë is aan die grootste plakkerskampe en op die hoofsnelweë is.
Moet maar nooit nooit sonder jou vuurwapen jou kamer verlaat nie. Nog beter le in jou bed gereed en as hy in die deur verskyn doen dan wat nodig is. Hy het absoluut geen reg om daar te wees nie.
Is die mense paraat genoeg.? Hou jou wapen naby en skiet om dood te skiet. Dit is al wat jou gaan red.
Kobie nou praat jy.
Plaas eenvoudig n ordendlike veiligheidshek voor jou kamerdeur en sorg dat jou wapen byderhand is mense is n paraat nie
Die DA skuif die Transkei na die Kaap. Plaaslike mense sit sonder werk. Misdaad raak al hoe erger. Die oorsaak van die aanvalle is die DA self! Armoede is nou oral en as mense longer is, is misdaad die uitweg. Die DA se beleid van , one SA for all, en die werkreservering, huis en dienste verskaffing aan die nuwe immigrante in die Kaap, lok die DA nuwe immigrante. Die voltooiing van die Nguni se migrasie na die suidpunt.In die DA se strewe na mag bedrieg hul almal deur die media om te glo dis polities korrek. Binne n paar… Lees meer »